作者:岑參
標題:太一石鱉崖口潭舊廬招王學士
內容:驟雨鳴淅瀝，颼飀溪穀寒。碧潭千餘尺，下見蛟龍蟠。石門吞眾流，絕岸呀層巒。幽趣倏萬變，奇觀非一端。偶逐幹祿徒，十年皆小官。抱板尋舊圃，弊廬臨迅湍。君子滿清朝，小人思掛冠。釀酒漉松子，引泉通竹竿。何必濯滄浪，不能釣嚴灘。此地可遺老，勸君來考盤。